Hei, denne artikkelen er over ett år gammel og kan inneholde utdatert informasjon

Ifølge avisen Reforma ble det registret 12.539 narkotikarelaterte drap i Mexico i fjor, en økning på 6,3 prosent fra året før.

Avisen Milenio anslår tallet til å være 12.284, mens avisen La Jomada skriver at 11.890 ble drept i narkorelaterte voldshandlinger i 2011.

Det tilsvarer rundt 33 drap per dag.

Rundt 50.000 mennesker er drept i narkorelatert vold i Mexico siden president Felipe Calderon gikk til krig mot narkotikabandene i 2006 og satte inn hæren for å bekjempe dem.

Den offisielle drapsstatistikken for 2011 vil først bli lagt fram senere i måneden, opplyser en talsmann for påtalemyndigheten i landet.

(NTB)